钦定古今图书集成/理学汇编/学行典/第250卷 > 邵纶
## 钦定古今图书集成/理学汇编/学行典/第250卷 > 邵纶

按《太平县志》：“邵纶，长寿人。事父极孝，一菜一果，不敢
私尝。二弟，一螟蛉，一庶出，抚养成家。子道宗，登贤书
后，益谦谨，有馈银盘十面，求伸其诬者，诬雪，反其物。
馈者再三固请，即弃于地而归。性鲠介，多此类，至今
称之。”

不得过其阈。课子孙读甚严，见案有非圣书即屏去，
还遗金者再，封识宛然，不受。其谢人有冤抑，捐赀默
为解救，而人不知。晚年得异人，授知医，买药给施，起
濒死者八九人。卒年七十四，闻者无不出涕。”